# Pes corporal

El pes corporal o massa corporal és un terme que es fa servir per a descriure la massa del cos d'un organisme. El pes corporal es mesura en quilos a tot el món però en alguns països es mesura encara en lliures (per exemple en els Estats Units) o en les mesures imperials britàniques de stones i pounds (per exemple en els països de la Commonwealth) que poden no estar familiaritzats amb les mesures fetes. La majoria dels hospitals fins i tot dels Estats Units fan servir els quilos per als càlculs però poden fer servir quilos i lliures junts per a altres propòsits. (1 kg és aproximadament 2.2 lb (lliures); 1 stone imperial (14 lb) és aproximadament 6,4 kg).

## Pes del cos humà

Si es compara amb altres dades antropomètriques el pes és la variable que varia més entre individus. El pes d'un individu està determinat per la interacció dels gens i el medi ambient.

### Evolució de la massa corporal amb l'edat

(les masses expressades representen el pes mitjà). El pes al naixement d'un humà és de 3,5 kg. El creixement ponderal és ràpid durant el primer any:
* 25 g/dia duran el primer trimestre,
* 20 g/dia duran el segon trimestre,
* 15 g/dia duran el tercer trimestre,
* 12 g/dia duran el quart trimestre.
L'infant dobla el seu pes de naixement en 5 mesos i el triplica en un any.
Duran el segon any es guanya només de 8 a 10 g/dia; així el pes de naixement es quadruplica a l'edat de 10 anyss.
* a 1 any : 9,7 kg
* a 2 anys : 13,2 kg
* a 3 anys : 15,2 kg
* a 4 anys : 16,7 kg

### Repartiment de la massa corporal

En una persona de corpulència normal) en
* massa òssia (esquelet) : 15% del pes total (després dels 50 anys aquest percentatge disminueix progressivament);
* massa muscular: 35% en homes, 28% en dones
* massa grassa : al voltant de 13% en homes i 20 en dones;
* massa visceral: 28%;
* massa sanguínia: 7 a 8%;
* pell i teguments: 1% ;
* humors (líquids, secrecions) : 2%.

### Contingut d'aigua

El cos humà conté al voltant del 56% d'aigua, és a dir uns 40 litres d'aigua per una persona de 70 kg.
La part d'aigua en el cos disminueix amb l'edat :
* 97% en els fetus,
* 75% en el nadó,
* 70% en l'infant
* 61% en l'adult masculí i 51% en les dones adultes,
* 55% en la persona vella.
El repartiment no és homogeni segons els òrgans:
* 80% al cervell,
* 75% als músculs,
* 50% als ossos.

### Mitjanes en diversos països

| País/Regió | Pes mitjà masculí | Pes mitjà femení | Població de la mostra / edats | Metodologia | Any |
| Xile | 75,6 kg (166,7 lb) | 65,7 kg (144,8 lb) | 17 i per sobre | Mesurat | 2003 |
| Alemanya | 82,4 kg (181,7 lb) | 67,5 kg (148,8 lb) | 18 i per sobre | Mesurat | 2005 |
| Estats Units | 86,6 kg (190.9 lb) | 74,4 kg (164,0 lb) | 20-74 | Mesurat | 1999–2002 |

### Estimació en infants

Hi ha diversos sistemes per a estimar el pes dels infants. Entre ell la cinta Broselow, la fórmula Leffler i la fórmula Theron aquesta darrera és (pes en kg) = exp(0.175571*edat en anys + 2.197099).

### En esports

Els participants en, per exemple boxa, arts marcials i judo es classifiquen segons el seu pes corporal mesurat en quilos o lliures.

## Referències

* ↑ Université de Lille/nutrition http://w3med.univ-lille2.fr/pedagogie/contenu/discipl/nutritio/2002-11le07compo-corpo-seguy.pdf Arxivat 2007-09-29 a Wayback Machine.
* ↑ Pel fenomen de l'osteoporosi i la menopausa: http://www-ulpmed.u-strasbg.fr/medecine/cours_en_ligne/e_cours/vieillissement/osteoporose.pdf Arxivat 2005-10-16 a Wayback Machine.
* ↑ Les reserves adiposes tenen tendència a augmentar a partir de l'edat dels 50 anys: http://w3med.univ-lille2.fr/pedagogie/contenu/discipl/biochimie/metabo_lipid/2007-01biosynthese_lip-simpl-compl.pdf Arxivat 2007-09-29 a Wayback Machine.
* ↑ «Encuesta Nacional de Salud 2004 (p. 160)». Arxivat de l'original el 2009-01-17. [Consulta: 6 gener 2011].
* ↑ «Còpia arxivada». Arxivat de l'original el 2010-05-25. [Consulta: 6 gener 2011].
* ↑ United States National Health and Nutrition Examination Survey, 1999–2002
* ↑ So TY, Farrington E, Absher RK «Evaluation of the accuracy of different methods used to estimate weights in the pediatric population». Pediatrics, 123, 6, juny 2009, pàg. e1045–51. DOI: 10.1542/peds.2008-1968. PMID: 19482737.

## Vegeu també

* Antropometria
* Índex de massa corporal
* Sobrepès
* Pèrdua de pes

## Enllaços externs

* CDC National Center for Health Statistics: Growth Charts of American Percentiles (anglès)